Temeljem jednoglasnog dogovora okupljenih mještana, na sastanku održanom 3. siječnja 2022. godine, na groblju u Mandinu Selu, usvojen je

[bookmark: _GoBack]PRAVILNIK O PARCELIZACIJI NOVOGA DIJELA GROBLJA
I IZGRADNJI GROBNICA

Čl. 1.
Pravo na izgradnju grobnice na mjesnom groblju u Mandinu Selu imaju svi oni koji uplate konačan iznos potreban za radove pokrenute 2019. godine (izgradnja kapelice s mrtvačnicom, ogradni zid itd.).
Trenutno je potrebno uplatiti 1200 (jedna tisuća i dvije stotine konvertibilnih maraka) i pratiti sve buduće uplate do završetka projekta izgradnje/ uređenja groblja.

Čl.2.
Konačan iznos uplate bit će poznat nakon završetka svih planiranih radova i bit će javno naznačen na mrežnoj stranici www.mandino-selo.com

Čl. 3.
Svatko tko izgradi grobnicu na groblju dužan je uplaćivati i dogovoreni iznos potreban za održavanje groblja: 1 KM po ležaju mjesečno.


Čl.4.
Nakon izrade plana parcelizacije novoga dijela groblja svatko je dužan poštivati prihvaćeni plan parcelizacije koji će se temeljiti na izgradnji grobnica po rednom broju, počevši od starih grobnica na istoku pa prema ogradnom zidu na zapadu (bez preskakanja i proizvoljnosti).
Plan parcelizacije će nakon prihvaćanja biti dostupan na mrežnoj stranici www.mandino-selo.com
Čl. 5.
Svatko tko ispuni svoje financijske obveze ima pravo na izgradnju 1 (jedne) grobnica.
Nije dozvoljena preprodaja grobnica.

Čl. 6.
Svatko ima pravo na izgradnju grobnice u maksimalnim dimenzijama 3,00 x 3,3,35 m (jedan, dva ili tri ležaja, uključivo i tzv. duple grobnice).
Južna strana groblja će biti predviđena za izgradnju grobnica sa dva ležaja (i tzv. duple), sjeverna za tri ležaja.
Čl. 7.
Za nadzor ispunjavanja financijskih obveza svih korisnika groblja zadužuje se predstavnik Mandina Sela u Vijeću Mjesne zajednice Mandino Selo.

Čl.8.
Ukoliko se netko ne bude pridržavao odredbe iz čl. 4. predstavnik mjesne zajednice sazvat će žurni sastanak mještana na kojemu će se dogovoriti na koji način spriječiti kršenja dogovorenih odredbi.
Čl.9.
Pravilnik će biti važeći i obvezujući za sve nakon prihvaćanja od strane većine mještana.  


U Mandinu Selu, 3. siječnja 2022.                                 PREDSJEDNIK MZ 



